ศาลจำหน่ายคดี บุรีรัมย์ ฟ้อง วรวีร์-องอาจ 
 นรินท์พงศ์ จินาภักดิ์ ประธานฝ่ายกฎหมาย ส.ลูกหนังเผย ศาลอาญาวินิจฉัยและมีคำสั่งจำหน่ายคดีที่ ปราสาทสายฟ้า บุรีรัมย์ ยูไนเต็ด ยื่นฟ้อง วรวีร์ มะกูดี และ องอาจ ก่อสินค้า ออกจากสารบบความ ตามที่ทนายความของทั้งคู่ได้ร้องขอ เนื่องจากซ้ำซ้อนกับคดีที่ พัทยา ยูไนเต็ด ได้ยื่นฟ้องที่ศาลอาญากรุงเทพใต้ และไม่เกิดประโยชน์ในการที่จะดำเนินกระบวนการพิจารณาคดีอีกต่อไป,วันที่ 12 ก.ย. นายนรินท์พงศ์ จินาภักดิ์ ประธานฝ่ายกฎหมาย สมาคมฟุตบอลแห่งประเทศไทย ในพระบรมราชูปถัมภ์ เปิดเผยว่า ตามที่ บริษัท บุรีรัมย์ ยูไนเต็ด จำกัด ได้ยื่นฟ้อง นายวรวีร์ มะกูดี นายกสมาคมฟุตบอลแห่งประเทศไทยฯ และ นายองอาจ ก่อสินค้า ประธาน บริษัท ไทยพรีเมียร์ลีก จำกัด (อดีตเลขาธิการสมาคมฟุตบอลฯ) ต่อศาลอาญา เป็นคดีหมายเลขดำที่ อ.4417/2556 ในข้อหา ปลอมแปลงเอกสาร ใช้เอกสารปลอม และแจ้งให้เจ้าพนักงานจดข้อความในเอกสารนั้น ล่าสุดทางทนายความของทั้งสองฝ่ายได้ยื่นคำร้องขอให้ศาลจำหน่ายคดีออกจากสารบบเป็นที่เรียบร้อย,เมื่อวันที่ 4 ก.ย. ที่ผ่านมา ทนายความของ นายวรวีร์ และ นายองอาจ ได้ยื่นคำร้องขอให้ศาลอาญา วินิจฉัยชี้ขาดปัญหาข้อกฎหมายเบื้องต้น เพื่อขอให้จำหน่ายคดี ออกจากสารบบความ โดยระบุให้เหตุผลว่า เนื่องจากคดีนี้ มูลคดีที่เกิดเป็นมูลคดีเดียวกันกับ คดีของศาลอาญากรุงเทพใต้ คดีหมายเลขแดงที่ อ.2395/2558 ที่บริษัท สโมสรฟุตบอล พัทยา จำกัด ได้ยื่นฟ้อง นายวรวีร์ และ นายองอาจ ไว้ก่อนหน้านี้แล้ว ในมูลเหตุและ ข้อหาฐานความผิดเดียวกันทุกประการที่ศาลอาญากรุงเทพใต้ และศาลอาญากรุงเทพใต้ ได้มีคำพิพากษาในคดีดังกล่าวเรียบร้อยแล้ว จึงถือได้ว่าศาลอาญากรุงเทพใต้ มีคำพิพากษาเสร็จเด็ดขาด,นายนรินท์พงศ์ กล่าวต่อไปว่า ด้วยเหตุผลดังกล่าว ทำให้สิทธิ ของบริษัท บุรีรัมย์ ยูไนเต็ด จำกัด ในการฟ้องคดี นายวรวีร์ และ นายองอาจ ต่อศาลอาญาในคดีนี้ ต้องระงับลงไปด้วย ตามประมวลกฎหมายวิธีพิจารณาความอาญา มาตรา 39 (4) เพราะเป็นการดำเนินคดีซ้ำซ้อนในข้อหาเดียวกัน กับคดีที่ศาลมีคำพิพากษาเสร็จเด็ดขาดแล้ว ขอให้ศาลมีคำสั่งจำหน่ายคดี ออกจากสารบบความ,ล่าสุด เมื่อวันที่ 8 ก.ย. ศาลอาญาก็ได้มีวินิจฉัยและมีคำสั่งจำหน่ายคดีดังกล่าวออกจากสารบบความ เนื่องจากเป็นไปตามคำร้องที่ทนายความของ นายวรวีร์ มะกูดี และ นายองอาจ ก่อสินค้า ที่ได้ยื่นคำร้องขอให้ศาลอาญา วินิจฉัยชี้ขาดปัญหาข้อกฎหมายเบื้องต้น ประกอบกับไม่เกิดประโยชน์ในการที่จะดำเนินกระบวนการพิจารณาคดีอีกต่อไป
นรินท์พงศ์ จินาภักดิ์ ประธานฝ่ายกฎหมาย ส.ลูกหนังเผย ศาลอาญาวินิจฉัยและมีคำสั่งจำหน่ายคดีที่ ปราสาทสายฟ้า บุรีรัมย์ ยูไนเต็ด ยื่นฟ้อง วรวีร์ มะกูดี และ องอาจ ก่อสินค้า ออกจากสารบบความ ตามที่ทนายความของทั้งคู่ร้องขอ
นรินท์พงศ์ จินาภักดิ์,สมาคมฟุตบอลแห่งประเทศไทย,วรวีร์ มะกูดี,องอาจ ก่อสินค้า,บุรีรัมย์ ยูไนเต็ด,บริษัท บุรีรัมย์ ยูไนเต็ด จำกัด,บริษัท ไทยพรีเมียร์ลีก จำกัด,พัทยา ยูไนเต็ด,ข่าวกีฬา,ข่าว,ไทยรัฐออนไลน์